CELEX: 62012TA0203
Language: sk
Date: 2014-07-03 00:00:00
Title: Vec T-203/12: Rozsudok Všeobecného súdu z  3. júla 2014 – Alchaar/Rada ( „Spoločná zahraničná a bezpečnostná politika — Reštriktívne opatrenia prijaté voči Sýrii — Zapísanie jednotlivca na zoznamy dotknutých osôb — Vzťahy s režimom — Práva na obranu — Právo na spravodlivý proces — Povinnosť odôvodnenia — Dôkazné bremeno — Právo na účinnú súdnu ochranu — Proporcionalita — Právo vlastniť majetok — Právo na súkromie“ )

25.8.2014   
            
            
               SK
            
            
               Úradný vestník Európskej únie
            
            
               C 282/27
            
         Rozsudok Všeobecného súdu z 3. júla 2014 – Alchaar/Rada
   (Vec T-203/12) (1)
   
   ((„Spoločná zahraničná a bezpečnostná politika - Reštriktívne opatrenia prijaté voči Sýrii - Zapísanie jednotlivca na zoznamy dotknutých osôb - Vzťahy s režimom - Práva na obranu - Právo na spravodlivý proces - Povinnosť odôvodnenia - Dôkazné bremeno - Právo na účinnú súdnu ochranu - Proporcionalita - Právo vlastniť majetok - Právo na súkromie“))
   2014/C 282/35
   Jazyk konania: francúzština
   
      Účastníci konania
   
   
      Žalobca: Mohamad Nedal Alchaar (Alep, Sýria) (v zastúpení: A. Korkmaz, D. Amaudruz a A. Boesch, advokáti)
   
      Žalovaná: Rada Európskej únie (v zastúpení: S. Kyriakopoulou a M. Vitsentzatos, splnomocnení zástupcovia)
   
      Vedľajší účastník, ktorý v konaní podporuje žalovanú: Európska komisia (v zastúpení: É. Cujo a S. Pardo Quintillán, splnomocnení zástupcovia)
   
      Predmet veci
   
   Návrh na čiastočné zrušenie na jednej strane rozhodnutia Rady 2011/782/SZBP z 1. decembra 2011 o reštriktívnych opatreniach voči Sýrii, a ktorým sa zrušuje rozhodnutie 2011/273/SZBP (Ú. v. EÚ L 319, s. 56), vykonávacieho nariadenia Rady (EÚ) č. 1244/2011 z 1. decembra 2011, ktorým sa vykonáva nariadenie Rady (EÚ) č. 442/2011 z 9. mája 2011 o reštriktívnych opatreniach s ohľadom na situáciu v Sýrii (Ú. v. EÚ L 319, s. 8), nariadenia Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (Ú. v. EÚ L 16, s. 1) v rozsahu, v akom tieto akty obsahujú reštriktívne opatrenia týkajúce sa žalobcu, ako aj všetkých budúcich aktov, ktorými sa mení či dopĺňa toto rozhodnutie alebo nariadenie, a na druhej strane oznámenia Rady zo 16. marca 2012, ktorým sa žalobcovi oznámilo, že jeho meno zostáva zapísané na zozname osôb dotknutých reštriktívnymi opatreniami
   
      Výrok rozsudku
   
   
               1.
            
            
               Vykonávacie nariadenie Rady (EÚ) č. 363/2013 z 22. apríla 2013 , ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii sa zrušuje v rozsahu, v akom sa týka žalobcu.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Rada Európskej únie je povinná nahradiť svoje vlastné trovy konania ako aj dve tretiny trov konania, ktoré vynaložil Mohamad Nedal Alchaar.
            
         
               4.
            
            
               Mohamad Nedal Alchaar je povinný nahradiť tretinu svojich vlastných trov konania.
            
         
               5.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 217, 21.7.2012.